projecte-aina/catalan_government_crawling huggingface dataset:
La Direcció General de Cooperació al Desenvolupament promou una sessió sobre el potencial de l'esport per la transformació social en el marc del BCN Sports Film Festival.
El festival de referència sobre cinema esportiu celebra la desena edició, i per segon any compta amb la col·laboració del Departament d'Acció Exterior, Relacions Institucionals i Transparència.
L'esport té la capacitat de transformar vides arreu del món: persones que pateixen conflictes bèl·lics, infants que creixen en zones marginals, dones a qui es neguen oportunitats.
'El poder de l'esport' és el nom de la sessió sobre esport i desenvolupament que organitza la Direcció General de Cooperació al Desenvolupament del Departament d'Acció Exterior, Relacions Institucionals i Transparència amb la col·laboració de la Filmoteca de Catalunya dins la programació oficial del BCN Sports Film Festival.
La sessió té lloc aquest divendres 7 de juny a les 19 h a la Filmoteca de Catalunya.
S'hi projectaran els curtmetratges documentals següents, seleccionats pel jurat del festival:
Durant la sessió, la directora de l'Agència Catalana de Cooperació al Desenvolupament, Carme Gual, entregarà un dels premis del BCN Sports en reconeixement a la directora Cosima Barzini.
L'autora de High Passes ha sabut retratar el procés d'apoderament d'un grup d'esportistes índies, sense finançament del govern i amb una infraestructura limitada però amb decidides a assolir la glòria internacional.
També hi intervindran Esteve Riambau, director de la Filmoteca de Catalunya, i la representant del BCN Sports Film Festival Barbara Destefanis.
El director general de Cooperació al Desenvolupament, Manel Vila, explica que " el foment de l'esport com una eina de transformació social és una aposta estratègica que va impulsar el conseller Raül Romeva ".
Precisament, l'esport en tant que instrument de cooperació ha estat una incorporació destacada en el Pla Director de cooperació al desenvolupament 2019-2022, aprovat pel Govern el mes de maig passat.
A banda de preparar la sessió, aquest any la Direcció General de Cooperació al Desenvolupament ha participat al jurat del BCN Sports Film Festival, que ha delegat en la responsable del Museu i Centre d'Estudis de l'Esport Dr.
La Generalitat de Catalunya s'ha implicat amb el festival també a través de la Secretaria General de l'Esport i de l'Activitat Física, que ha organitzat dues sessions: "El Repte", el dimecres 5 de juny, ha reunit una mostra de les millors peces audiovisuals sobre esport adaptat.
"Crossing Beyond", pel·lícula oficial dels Jocs Olímpics d'Hivern de PyeongChang 2018, ha protagonitzat una sessió sobre la candidatura olímpica Pirineus-Barcelona 2030.
El BCN Sports Film Festival és una iniciativa de la Fundació Barcelona Olímpica i la Federation Internationale Cinema Television Sportifs.
És el segon any consecutiu que la Direcció General de Cooperació al Desenvolupament hi participa.
L'any passat, Manel Vila va entregar una menció especial al periodista Michael Robinson pel seu compromís amb els drets humans al llarg de la seva trajectòria professional.
Un total de 642 alumnes d'ESO i Batxillerat han passat per la darrera edició del cicle, que enguany coorganitzen l'ACCD, el Memorial Democràtic i el Departament Educació.
' Cinema, memòria, pau i drets humans ' és el nom del cicle impulsat en el marc del programa Filmoteca per a les escoles.
Aquesta iniciativa consisteix en una sèrie de sessions de curtmetratges i fragments de pel·lícules per abordar els drets humans des d'un punt de vista audiovisual, mitjançant la reflexió a través d'activitats participatives i intervencions de col·lectius que treballen directament els temes proposats.
L'objectiu d'aquest cicle és treballar la reflexió crítica sobre els drets humans, fomentar l'alfabetització mediàtica i contribuir a la transformació social pel canvi.
Per a fer-ho, s'escullen una sèrie de dies internacionals representatius de les temàtiques prioritàries de la cooperació catalana, com la pau i la no-violència, l'apoderament de les dones o la memòria històrica.
La Filmoteca de Catalunya ja ha fet públic el programa de l'edició 2019-2020, i els centres educatius podran començar les inscripcions el dia 2 de setembre de 2019.
Les dates previstes per al cicle 'Cinema, memòria, pau i drets humans' són les següents:
Valoració molt positiva del curs 2018-2019
El maig passat va acabar l'edició anterior del cicle, que va comptar amb la participació de 642 alumnes d'ESO i Batxillerat al llarg de set sessions temàtiques.
Els centres educatius fan una valoració molt positiva de l'experiència, amb 3,4 punts sobre 4 segons les enquestes de valoració.
Les sessions van comptar amb escoles i instituts d'arreu de Catalunya, i les entitats implicades van ser SOS Racisme, Setem, IRÍDIA, Candela, Aliança Contra la Pobresa Energètica i Tamaia.
El treball conjunt de l'Agència Catalana de Cooperació al Desenvolupament i el Sistema d'Emergències Mèdiques permet traslladar l'expertesa de Catalunya a l'administració pública moçambiquesa.
Una delegació de professionals especialistes del Sistema d'Emergències Mèdiques (SEM) impartirà una formació durant la setmana a la Direcció Provincial de Salut d'Inhambane, a Moçambic.
La iniciativa té l'objectiu de formar personal sanitari i tècnic de medicina preventiva de tota la província d'Inhambane, així com l'equip de la Direcció Provincial de Salut de la província.
Les persones capacitades podran millorar la resposta als desastres naturals als districtes respectius, així com elaborar un Pla d'Emergències Mèdiques.
Imatge d'arxiu de la reunió extraordinària del Comitè Català d'Ajut Humanitari d'Emergències per la crisi humanitària a Moçambic que es va celebrar el 2 d'abril
Aquests dies se celebra a Maputo (Moçambic) un seminari organitzat per Nacions Unides i el Govern de Moçambic sobre desenvolupament territorial a Moçambic, Burkina Faso i el Senegal.
40 experts de diferents àmbits debaten aquests dies (27, 28 i 29) al seminari 'Metodologies Globals per al reforçament del desenvolupament territorial integrat', en el qual participen tècnics de l'ACCD, com portar a terme la Nova Agenda Urbana de l'ONU, incloent-hi eines i metodologies de l'UN-Hàbitat.
Les eines que es discuteixen i s'exploraren inclouen: (i) Directrius de planificació internacional Urbà i Territorial (IG-UTP); (ii) Enllaços urbans-rurals: principis i marc d'acció; (iii) Marc de desenvolupament espacial i matriu de funcions per a l'anàlisi de l'espai, concretament en el context de Moçambic.
Aquest seminari es desenvolupa en el context del projecte regional "Implementació de la Nova agenda urbana per al desenvolupament territorial: no deixarem ningú i cap espai darrere" implementat pel Programa de les Nacions Unides per a Assentaments Humans (UN-Hàbitat), i finançat per l'Agència Catalana de Cooperació per al Desenvolupament (ACCD).
L'objectiu del projecte és donar suport a la implementació de la Nova Agenda Urbana a través del desenvolupament territorial integrat i polítiques urbanes nacionals i subnacionals a Moçambic, Burkina Faso i el Senegal.
El taller consisteix en una reunió de grups d'experts internacional (provinents d'institucions públiques, del món universitari, de la societat civil i del tercer sector) amb els següents objectius:
El seminari es desenvolupa en el marc d'un projecte conjunt entre l'ACCD i UN-Habitat
La missió de l'Estratègia és contribuir a un canvi en l'enfocament del projecte mediterrani a Europa, reforçar les relacions i els intercanvis entre els actors de les dues ribes i desplegar a la Mediterrània els objectius de l'Agenda 2030 de desenvolupament sostenible.
Amb Barcelona com el port més important en volum de passatgers, Catalunya és el 'hub' logístic intermodal més gran del sud d'Europa.
El Govern ha aprovat l'Estratègia mediterrània de Catalunya, MedCat 2030, un full de ruta al servei d'una prioritat per a l'acció exterior catalana: la Mediterrània.
El document inclou el Pla d'acció 2019-2022 que s'impulsarà en els propers quatre anys.
Es tracta d'una eina a mitjà i llarg termini, que estableix una visió, uns eixos i uns objectius estratègics.
El seu horitzó 2030 s'alinea amb els reptes globals en el marc dels Objectius de Desenvolupament Sostenible de l'Agenda 2030 de les Nacions Unides.
El contingut de l'Estratègia s'ha dissenyat i consensuat entre tots els departaments de la Generalitat de Catalunya, així com amb actors de la societat civil i experts.
L'Estratègia MedCat 2030 identifica tres eixos principals: el compromís amb els reptes globals, promovent un model regional per incidir en els reptes d'abast humà, social i econòmic que afecten la totalitat de l'acció exterior; la incidència i un projecte renovat, contribuint a l'impuls d'un nou projecte europeu per a la Mediterrània; i unes aliances per a la projecció i l'intercanvi, aportant visibilitat, incentivant les relacions i acostant la Mediterrània a la societat catalana.
Algunes dades il·lustren el pes de la Mediterrània a Catalunya en diferents sectors d'oportunitat socials, culturals i econòmics.
Destaca la importància dels vincles humans.
Un 21% del total de residents estrangers a Catalunya provenen de la riba sud de la Mediterrània.
La Mediterrània representa un 28% de la totalitat de la cooperació catalana al món (2017).
Gairebé un 25% de la mobilitat universitària té com a origen un país mediterrani.
Actualment una trentena de centres, institucions internacionals i xarxes dedicades exclusivament a la Mediterrània tenen seu a Catalunya.
Així mateix, les relacions amb la Mediterrània representen el 32,7% del comerç exterior a Catalunya (2017).
Amb Barcelona com el port més important en volum de passatgers, Catalunya és el hub logístic intermodal més gran del sud d'Europa.
La Generalitat renova i reforça la visió catalana sobre la Mediterrània
El Global University Network for Innovation (GUNi) celebra aquest divendres a l'Ateneu Barcelonès un nou seminari per dialogar sobre el rol de l'educació superior en la implementació de l'Agenda 2030 i els Objectius de Desenvolupament Sostenible.
Els nous reptes que demana la societat global, materialitzats en els Objectius de Desenvolupament Sostenible (ODS), necessiten un compromís clar de tots els sectors, també del coneixement, la recerca i la innovació.
Per poder dur a terme l'Agenda 2030, la universitat juga un paper clau: d'una banda, contribuint als reptes globals, resumits en els ODS; i, d'altra, aportant al desenvolupament econòmic, social i cultural de les seves regions, nacions o societats.
Per això, el Global University Network for Innovation (GUNi) organitza una nova trobada de cara a la II Conferència Internacional 'Sustainable Development Goals and Higher Education' que se celebrarà el 5 i 6 de març de 2020, i de la qual l'ACCD és entitat col·laboradora.
L'esdeveniment, convocat el divendres 4 (10h) al Ateneu Barcelonès, consistirà en la presentació de l'informe "Implementing the SDGs at Higher Education Institutions: Challenges and Responses", on participarà la directora de l'ACCD, Carme Gual.
A banda, hi haurà un debat del grup d'experts del GUNi, format per representants de diferents de l'educació superior i el desenvolupament sostenible.
Finalment, es farà una mirada al treball desenvolupat a escala catalana, europea i també de l'Índia.
Podeu consultar el programa i les inscripcions al web del GUNi.
Aquesta trobada és la segona de cara a la II Conferència Internacional 'Sustainable Development Goals and Higher Education' que se celebrarà el març de 2020 a Barcelona
Una delegació de la governació de Médenine, Tunísia, s'ha desplaçat a Catalunya per a participar en un intercanvi d'experiències sobre promoció de la participació dels joves.
La missió s'emmarca en un projecte finançat per l'ACCD al Programa de les Nacions Unides per al Desenvolupament en el qual col·labora l'entitat Medcities.
Moment de la benvinguda institucional de la missió de Médenine a la seu de l'ACCD.
Sota el títol "Inclusió de joves i dones vulnerables a Médenine en processos de governança del desenvolupament local i regional", aquest projecte dona suport al municipi i al govern de Médenine per establir la figura dels Consells Assessors de Joves.
Aquests consells tenen l'objectiu de garantir la inclusió del jovent en els processos de planificació local i regional, especialment en la formulació, implementació i seguiment dels projectes inclosos en l'estratègia de desenvolupament sostenible de la ciutat i la formulació del proper pla de desenvolupament.
Per tal d'assegurar la correcta implementació d'aquests consells, MedCities organitza una mobilitat de coneixement a Barcelona per intercanviar experiències i bones pràctiques relacionades amb la participació dels joves en la gestió dels afers locals i regionals.
Aquesta missió tècnica prevista entre el 30 de setembre i 3 d'octubre està formada per una delegació de càrrecs polítics i tècnics de Médenine i del Programa de les Nacions Unides per al Desenvolupament (PNUD) de Tunísia.
Durant la seva estada a Barcelona, els integrants de la missió coneixeran de prop institucions, entitats i equipaments públics rellevants en l'àmbit de la participació juvenil en les polítiques públiques.
Es reuniran, per exemple, amb el Consell de la Joventut de Barcelona i el Consell Nacional de la Joventut de Catalunya; coneixeran el Centre de Recursos per les Associacions Juvenils i l'Espai Jove La Fontana; i es reuniran amb l'Agència Catalana de la Joventut, entre altres activitats.
La visita permetrà compartir experiències en matèria de joventut entre el personal tècnic dels dos territoris, i en particular oferirà una visió privilegiada de l'experiència catalana en la creació d'estructures de participació de la població jove en l'àmbit local i autonòmic, d'una banda, i en la posada en funcionament d'equipaments i espais públics amb la participació del jovent.
El llançament oficial del projecte "Inclusió de joves i dones vulnerables a Médenine en processos de governança del desenvolupament local i regional", va tenir lloc a Tunísia el mes de setembre amb la presència de la directora de l'ACCD, Carme Gual.
La directora de l'ACCD, Carme Gual, durant la seva intervenció al llançament oficial del projecte "Inclusió de joves i dones vulnerables a Médenine en processos de governança del desenvolupament local i regional", a la ciutat tunisenca de Médenine
L'Agència Catalana de Cooperació al Desenvolupament assisteix a la trobada internacional que reuneix defensors i defensores d'arreu del món, donants i organitzacions no governamentals.
L'organitza Front Line Defenders i té lloc a la capital d'Irlanda fins el 3 d'octubre.
Aquest fòrum, que se celebra bianualment des de 2002, té per objectiu analitzar la situació dels defensors i defensores en l'àmbit internacional i compartir experiències i estratègies en la prevenció i abordatge del risc que pateixen activistes, líders socials i persones defensores dels drets humans arreu del món.
A banda de donants i organitzacions internacionals, hi participen més de 120 activistes de 80 països diferents per demanar una major protecció i suport per a persones defensores en situació de risc.
El govern, a través de l'Agència Catalana de Cooperació al Desenvolupament (ACCD), hi participa per intercanviar coneixements i donar a conèixer el Programa Català de Protecció de Defensors i Defensores dels Drets Humans.
A més, l'ACCD acompanya les tres defensores acollides en l'edició 2019 del programa de protecció, en la que és la seva primera acció d'incidència i connexió internacional.
En aquesta línia, Catalunya col·labora amb diversos actors europeus en l'àmbit com Protect Defenders, i la European Union Temporary Relocation Platform.
És arran d'aquestes aliances que la Generalitat de Catalunya dona suport a la Dublin Platform i l'entitat Front Line Defenders.
L'Agència Catalana de Cooperació al Desenvolupament, l'Agència Catalana de Joventut i l'Escola de Cultura per la Pau organitzen una trobada internacional de joves entre el 21 i el 25 d'octubre a Barcelona, sota el títol 'Joves ARTivistes de la Mediterrània'.
L'activitat està protagonitzada per joves marroquins, tunisians i catalans lligats a diversos projectes finançats per l'ACCD al voltant de la promoció de la participació de joves, la mobilització social i la construcció d'una nova ciutadania responsable i compromesa.
Aquesta trobada és un espai de convergència de joves de les dues riberes mediterrànies amb l'objectiu de donar resposta als reptes i desafiaments de la joventut a través de l'art i la cultura.
El tret comú dels participants és que al llarg dels darrers dos anys han participat activament en intervencions finançades per l'ACCD.
Els joves convidats de Tunísia que participen en aquesta trobada formen part del projecte "Joves ciutadans/es actius/es, Acadèmia dels drets humans" executat per la Lliga Tunisenca dels Drets Humans (LTDH).
El projecte ha permès promoure al llarg dels dos darrers anys la participació i la mobilització social dels joves tunisencs a través de l'art i la cultura.
En el cas dels joves convidats del Marroc, formen part del projecte 'Joves iniciadors 2: els joves de la regió de l'Oriental, actors al servei de la interculturalitat, la prevenció i la lluita contra les discriminacions de gènere i migració'.
L'ha dut a terme l'Associació Thissaghnasse pour la Culture et le Développement ( Asticude ), i ha permès intervenir en diverses escoles de secundària de la regió de l'Oriental a través del teatre i altres representacions artístiques, la promoció dels drets humans com a vector de convivència i la participació social.
Aquests dos grups de joves tindran l'oportunitat de mostrar les seves peces artístiques, conviure i participar en diversos tallers i espais de reflexió conjunta.
Alhora, coneixeran altres experiències de joves de Barcelona que els ajudaran a reflexionar conjuntament sobre els reptes comuns de la joventut mediterrània.
Les activitats proposades per l'Escola de Cultura per la Pau van des de la realització conjunta d'una peça teatral, tallers d'arts plàstiques o la creació d'una peça de rap amb el músic Jeebly, guanyador del concurs Hip Hop per la pau 2017 de l'Institut Català Internacional per la Pau.
Aquestes activitats seran ampliades amb diverses visites a iniciatives de joventut com ara l'espai de Jove de la Fontana i els castellers de Gràcia.
El Departament d'Agricultura, Ramaderia, Pesca i Alimentació i el Departament d'Acció Exterior, Relacions Institucionals i Transparència promouen una formació interna per apropar el marc estratègic de la cooperació al desenvolupament en l'àmbit agropecuari i de la seguretat i sobirania alimentàries.
L'agricultura i la ramaderia poden ser un instrument de cooperació al desenvolupament de primer ordre.
Per això, la formació interna impartida al Departament d'Agricultura, Ramaderia, Pesca i Alimentació, ha apropat el marc conceptual de la cooperació i exemples pràctics als professionals del Departament.
La sessió formativa ha comptat amb personal especialitzat de la Direcció General de Cooperació al Desenvolupament, que ha ofert una visió general de la política de cooperació de la Generalitat de Catalunya, el marc internacional de l'Agenda 2030 i l'Ajut Oficial al Desenvolupament, així com una presentació de la coherència de polítiques per al desenvolupament.
Per la seva banda, representants de l'Agència Catalana de Cooperació al Desenvolupament i del Centre de Ciència i Tecnologia Forestal de Catalunya han aportat casos reals d'actuacions de cooperació en l'àmbit agrari.
També hi ha intervingut el responsable de Relacions Exteriors del Gabinet Tècnic del Departament d'Agricultura, Ramaderia, Pesca i Alimentació, que ha exposat el present i el futur de la política de cooperació del mateix Departament.
L'Agència Catalana de Cooperació al Desenvolupament porta a terme nombroses actuacions en l'àmbit de l'agricultura, especialment a través del foment de la sobirania alimentària del sud global –a través d'entitats com Justícia Alimentària o Via Campesina- i l'accés a la terra per a col·lectius vulnerables a Hondures, Nicaragua, Mèxic i el Senegal.
A Catalunya, dona suport a l'enfortiment de l'economia social i solidària des d'una perspectiva local-global amb el suport a la Coordinadora de Comerç Just i Finances Ètiques (LaCoordi).
L'acord de col·laboració entre el Departament Acció Exterior, Relacions Institucionals i Transparència de la Generalitat de Catalunya, i la plataforma de continguts en català de Filmin, garanteix una visibilitat més gran per a les pel·lícules i documentals que cerquen conscienciar el públic sobre els grans reptes globals d'avui.
Fotograma de la pel·lícula documental 'Sea sorrow', inclosa al canal de l'ACCD a FilminCAT.
L' Agència Catalana de Cooperació al Desenvolupament (ACCD), adscrita del Departament d'Acció Exterior, Relacions Institucionals i Transparència de la Generalitat de Catalunya, i FilminCAT, la plataforma de produccions catalanes i/o en català de l'empresa catalana Comunidad Filmin, han signat un acord de col·laboració que inclou la creació d'un canal temàtic dedicat a pel·lícules, curtmetratges i documentals al voltant dels drets humans i d'aquelles temàtiques de l'àmbit d'actuació de l'ACCD.
El canal es divideix en sis eixos temàtics: « Sense fronteres », amb títols sobre la crisi de refugi; « Filtre lila », dedicat al feminisme i el seu potencial de transformació social; « Noves economies per a nous temps », al voltant de l'economia social, solidària i transformadora; « El camí cap a la pau », sobre la gestió dels conflictes bèl·lics i la memòria històrica; « La terra en perill », sobre la sostenibilitat ambiental i la lluita contra el canvi climàtic; i « Defensors, defensores », dedicat a aquelles persones que ho han arriscat tot en defensa dels drets humans.
Tots els subscriptors de FilminCAT tenen accés, sense cost afegit, als títols que integren el canal, disponibles en català, sigui en versió doblada o en versió original amb subtítols.
Els continguts del canal s'actualitzen periòdicament amb nous títols.
Entre els que hi ha actualment destaquen 'Bauhaus', sobre el paper de les dones a la cèlebre escola de disseny alemanya; 'Jupiter's Moon', guanyadora del Festival de Sitges i que ens ofereix una mirada sobre els refugiats passada pel filtre del gènere fantàstic; 'Sea Sorrow', el debut com a directora de la cèlebre actriu britànica Vanessa Redgrave, un documental que recorre totes les crisis de refugiats a Europa des dels anys 30; o 'Lesa humanitat', el documental d'Héctor Fáver sobre els crims sense resoldre del franquisme.
Aquest és el primer acord de patrocini d'aquestes característiques que FilminCAT ha signat amb l'administració pública, i garanteix una visibilitat més gran per aquells títols que cerquen conscienciar el públic sobre alguns dels principals reptes als quals hem de fer front com a societat.
L'Agència Catalana de Cooperació al Desenvolupament és l'organisme de la Generalitat de Catalunya responsable de gestionar les polítiques de cooperació al desenvolupament i acció humanitària.
És el principal instrument del Govern per sumar-se a la comunitat internacional en el compromís per construir un món més just i solidari, i treballar per garantir l'accés als drets fonamentals i al lliure desenvolupament de les persones i els pobles d'arreu del món.